-

|  |
| --- |
| Mødedato: 25. januar 2022 kl. 16.00-18.30  Mødested: Zoom  Mødeemne: Møde i Studienævnet for medicin  Deltagere: Caroline Winther Boye, Thomas Jensen, Peter Alexander Rytter Secher, Johanne Blanner Jul, Bo Sander Tønning Tønnesen, Mads Skovsgaard Larsen, Niels Uldbjerg, Bodil Hammer Bech, Torben Steiniche, Hanne Bjerregaard Møller, Janne Lebeck; Sofie Hillgaard Pedersen, Karen Kam Wium Pedersen  Fra HE Studier: Dorte Lindvald (studievejleder), Lise Ask Andersen (referent), Daniel Slater (sagsbehandler); Sofie Tinggaard (gæst pkt. 4) |

# Godkendelse af dagsorden Dagsorden godkendt

# Godkendelse af referat fra 21. december 2021 Referat godkendt

# Nyt fra studienævnsformand

# Caroline og Peter deltager i deres sidste studienævnsmøde. Niels takker dem for deres indsats.

# Ansøgertallet til kandidatuddannelsen med start 1. februar 2022 har været meget lavt. Årsagen et formentlig en kombination af, at relativt mange på bacheloruddannelsen vælger at udskyde færdiggørelsen af bacheloren samt det udvidede retskrav. Studerende har retskrav på at blive optaget på kandidatuddannelsen op til 3 år efter afslutningen af bacheloruddannelsen og kan derfor holde pause mellem bachelor og kandidat. Det forventes at antallet af ansøgere med retskrav bliver så højt til sommer, at der bliver store kapacitetsudfordringer i klinikken på 1. semester efteråret 2022. Der afsøges pt. forskellige løsninger på problemstillingen. Studenterrepræsentanter fra studienævnet inviteres til de videre drøftelser.

# Der var desværre fejl i eksamen i Sygdomslære 2. Det blev håndteret ved at ændre i pointgivningen af de forskellige opgaver. Ingen dumpede eksamen.

# Stedprøver er gennemført uden at det har medført stor smittespredning. Kun 29 studerende har oplyst, at de er testet positive indenfor 48 timer efter eksamen. Ingen af dem formoder at smitten er sket ved eksamen.

# Orientering: Skemavisning på medicin Gæst: Sofie Tinggaard, HE Studier Det er et ønske fra de studerende, at de kan nøjes med at se ét sted, når de skal have overblik over deres undervisning. I dag skal de se i både Timetable (mistudie.au.dk) og en undervisningsplan, som kursusansvarlig lægger på BrightSpace.

Sofie oplyser, at det nok aldrig vil kunne undgås at skemaet i Timetable suppleres med en undervisningsplan, der beskriver, hvad der skal ske den enkelte gang.   
Timetable kan kun vise et skema ud fra de oplysninger, der er i kursuskataloget/studieordningen. Timetable viser kun, hvor og hvornår der er undervisning i de forskellige kurser. Kan ikke vise f.eks. emne for undervisningen. Det er ikke muligt at undlade at publicere Timetable og kun nøjes med undervisningsplanen, fordi de studerende skal kunne orientere sig i timeplanen inden tilmeldingsperioderne. Til gengæld kan de studerende se Timetable skemaet tidligt, hvor i mod de først får adgang til BrightSpace 2 uger inden kursusstart.   
  
På kandidatuddannelsen er der pt. en håndholdt skemavisningsløsning, som ikke systemunderstøttes. På sigt vil skemaet på kandidaten også blive vist i Timetable.

# Orientering: Dispensationssager siden sidst Orientering taget til efterretning.

# I forbindelse med en af sagerne, spurgte de studerende, om det er muligt kun at prioritere 1 valgfag. Lise har efterfølgende undersøgt det. Studerende kan godt nøjes med at prioritere 1 eller få valgfag, men er så blot ikke garanteret at få et valgfag.

# Beslutning: Behandling af studentersager Sag 1: Imødekommelse af merit til Sygdomslære 2 Sag 2: Afslag på 2x4. prøveforsøg.

# Godkendelse: Ny struktur 6. semester BA De kursusansvarlige på 6. semester på bacheloruddannelsen har arbejder med en ny semesterstruktur med henblik på at fordele belastningen bedre hen over semesteret. Studienævnet godkender den nye semesterstruktur.

# Beslutning: [Ændringer til bachelor valgfaget Historiske succeser og fiaskoer i medicinsk mikrobiologi og immunologi](https://web.firstagenda.com/committees/200902/agendas/2447043/items/22859784/documents/53818867) Bachelorvalgfaget Historiske succeser og fiaskoer i medicinsk mikrobiologi og immunologi ønsker en række både større og mindre ændringer til kursusbeskrivelsen. Der ønskes bl.a. nyt kursusnavn og ændringer i og tilføjelse af læringsmål. Studienævnet vurderer at der er tale om så store ændringer, at det reelt er et nyt kursus. Alle ændringer godkendes og kurset udbydes som et nyt kursus på engelsk med navnet *Medical failures and successes in the field of microbiology and immunology*

# Beslutning: Udsættelse af evaluering af internationalisering Studienævnet har tidligere besluttet at evaluere internationaliseringen på uddannelsen. Det er desuden en del af handleplanen for 2021/22. Peter Musaeus fra CED har været konsulent på opgaven.

# Peter konkluderer for nuværende, at det er for tidligt at igangsætte en evaluering før formål og konsekvens for undervisning er diskuteret klarere igennem af medlemmerne af studienævnet. Studienævnet er enige i, at de ikke har gjort klart med sig selv, hvad de vil med evalueringen. Studienævnet ønsker på et kommende møde at tage en grundig drøftelse af, hvad der skal evalueres og hvilken konsekvens evalueringen skal have. Janne, Niels, Hanne, Thomas og Sofie laver et oplæg til, hvordan et sådan møde kan struktureres. Lise indkalder til møde.

# Drøftelse: Definition af A og B sygdomme Studienævnet ønsker et oplæg fra kursusansvarlige på kandidatuddannelsen samt Torben Steiniche med forslag til fælles definitioner af, hvad A og B sygdomme dækker over. Herunder hvad sygdomslister skal indeholde og hvordan hhv. A og B sygdomme inddrages ved udprøvning. Studienævnet foreslår, at sygdomskomplekser ikke skal være en del af sygdomslister. Niels orienterer de kursusansvarlige.

# Drøftelse: Logi ved klinikophold på Gødstrup Hospital Efter ønske fra de studerende i nævnet drøftede studienævnet overnatningsmuligheder ved klinikophold på Gødstrup Regionshospital.

# De studerende ser følgende problematikker: 1) Der er ikke overnatning til alle 2) Der er ikke mulighed for at overnatte i weekenden. Det er uklart om man må komme søndag, så man ikke skal meget tidligt op mandag for at møde til tiden. 3) Der er tale om dobbeltværelser

Hvis man skal møde på hospitalet i Gødstrup klokken 8.00 skal man med toget fra Aarhus Banegård klokken 5.45. De studerende synes ikke dette tilbud er godt nok, og håber meget, at der kan findes en bedre løsning.  
  
Det er de enkelte hospitaler der bestemmer, hvad de vil tilbyde af overnatningsmuligheder. Niels vil dog prøve at tage det op med Per Höllsberg i Gødstrup og institutledelsen.

# Drøftelse: Transporttid ifm. klinik i almen praksis Studerende kan risikere en transporttid på op til 5 timer om dagen, når de skal i klinik i almen praksis på 6. semester af kandidatuddannelsen. De studerende i studienævnet, ønsker at drøfte rimeligheden i dette.   Det er ikke muligt at finde praksisser nok indenfor 1½ times transporttid, hvilket bekræftes af notat og talmateriale fra Institut for Folkesundhed. De studerende finder det fortsat ikke rimeligt og overvejer at kontakte FADL vedr. problematikken, inkl. den manglende mulighed for at få transportgodtgørelse, hvis man kører i egen bil.

# Drøftelse: Oplevelser og erfaringer fra eksamensomlægningen V21/22 Fredag den 17. december 2021 kom der retningslinjer fra Forsknings- og undervisningsministeriet der sagde, at eksamener vinteren 2021/22 skulle afholdes virtuelt, hvor det var muligt. Det betød at, at det meget hurtigt skulle besluttes, hvilke eksamener der skulle omlægges og til hvilket format. Uddannelsesudvalget på AU udstak retningslinjer for omlægningen samt en proces herfor. Den reviderede eksamensplan blev til på baggrund af retningslinjerne og den udmeldte proces. Det hele gik meget stærkt. Studienævnet drøftede, erfaringer fra processen og de konkrete omlægninger.

# En anden gang bør hele studienævnet inddrages, når der laves eksamensomlægninger.

# Studienævnet ønsker fremover at være på forkant og lave en plan B i bedre tid. Også selv om det ikke er sikkert, den kommer i anvendelse.

# Ved de eksamener, hvor reeksamen er en anden end den ordinære eksamen, er beskrivelserne i studieordningen flere steder mangelfuld. Beskrivelsen af de mundtlige reeksamener kan være mere nøjagtig. Der følges op på det foråret 2022.

# De studerendes utilfredshed skyldtes i høj grad kommunikationen. Først meldte AU ud, at størstedelen af eksamener ville blive omlagt til online. Derefter erfarede medicinstuderende, at det ikke gjaldt størstedelen af deres eksamener. Informationen om, at stedprøver uden hjælpemidler ikke blev omlagt kom for sent. Bedre kommunikation ville kunne have afhjulpet meget utilfredshed. Der gik for lang tid inden den første besked blev korrigeret.

# Regionen har givet sikkerhed for, at lokalerne reserveret til OSCE eksamen fremover ikke inddrages til andet formål.

# Eventuelt Dorte oplyser, at mentorordningen på 1. semester på bacheloruddannelsen forventes at kunne starte foråret 2022.